
Az Európai Parlament,
–	tekintettel a Bizottságnak az Európai Parlamenthez és a Tanácshoz intézett javaslatára (COM(2025)0001 – C10-0056/2025),
–	tekintettel az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló, 2021. április 28-i (EU) 2021/691 európai parlamenti és tanácsi rendeletre[footnoteRef:1] (a továbbiakban: EGAA-rendelet), [1:  	HL L 153, 2021.5.3., 48. o., ELI: http://data.europa.eu/eli/reg/2021/691/oj.] 

–	tekintettel az [footnoteRef:2](EU, Euratom) 2024/765[footnoteRef:3] rendelettel módosított, a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendeletre és különösen annak 8. cikkére, [2:  	HL L 433, I, 2020.12.22., 11. o., ELI: http://data.europa.eu/eli/reg/2020/2093/oj.]  [3:  	A Tanács (EU, Euratom) 2024/765 rendelete (2024. február 29.) a 2021–2027-es időszakra vonatkozó többéves pénzügyi keretről szóló (EU, Euratom) 2020/2093 rendelet módosításáról (HL L 2024/765., 2024.2.29., ELI: http://data.europa.eu/eli/reg/2024/765/oj).] 

–	tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodásra[footnoteRef:4] és különösen annak 9. pontjára, [4:  	HL L 433. I, 2020.12.22., 28. o., ELI: https://eur-lex.europa.eu/eli/agree_interinstit/2020/1222/oj?locale=hu.] 

–	tekintettel a Foglalkoztatási és Szociális Bizottság levelére,
–	tekintettel a Költségvetési Bizottság jelentésére (A10-0080/2025), 
A.	mivel az Unió jogalkotási és költségvetési eszközöket hozott létre ahhoz, hogy további támogatást nyújtson a világkereskedelem fő strukturális változásainak következményei által sújtott vagy a globális pénzügyi és gazdasági válság következtében elbocsátott munkavállalóknak, és támogassa újbóli munkaerőpiaci beilleszkedésüket; mivel ez a támogatás a munkavállalóknak és azoknak a vállalatoknak nyújtott pénzügyi támogatáson keresztül valósul meg, amelyeknek dolgoztak;
B. 	mivel Belgium az Antwerpen tartomány (BE21) NUTS 2. szintű régióban a NACE Rev. 2. rendszer szerinti 29. gazdasági ágazatban (Közúti gépjármű, pótkocsi, félpótkocsi gyártása) 2 411 munkavállaló elbocsátását[footnoteRef:5] követően a 2024. április 8-tól 2024. augusztus 8-ig tartó négyhónapos referencia-időszakra vonatkozóan EGF/2024/003 BE/Van Hool referenciaszámmal kérelmet nyújtott be az Európai Globalizációs Alkalmazkodási Alapból (EGAA) nyújtandó pénzügyi hozzájárulás iránt;  [5:  	Az EGAA-rendelet 3. cikke értelmében.] 

C. 	mivel a kérelem a Van Hool vállalattól elbocsátott 2411 munkavállalóra vonatkozik;
D. 	mivel a kérelem az EGAA-rendelet 4. cikke (2) bekezdésének a) pontjában meghatározott beavatkozási kritériumokon alapul, amelyek szerint a támogatás feltétele legalább 200 munkavállaló elbocsátása és/vagy önálló vállalkozó tevékenységének megszűnése egy négy hónapos referencia-időszak alatt egy vállalkozáson belül egy tagállamban, ideértve a vállalkozás beszállítóinál vagy a továbbfeldolgozó vállalatoknál történt elbocsátásokat is;
E. 	mivel a Covid19-világjárvány hatással volt az autóbuszok iránti keresletre, és Oroszország Ukrajna elleni agresszív háborúja hatással volt a költségszerkezetre;
F. 	mivel az európai gépjárműipar és beszállító ipar példátlan nyomással néz szembe mind külső, mind belső kihívások miatt, például a verseny torzulása, nevezetesen az elektromos járművek ágazatának Kína általi tisztességtelen támogatása és a jelentős szerkezetátalakítások által előidézett magas energiaköltségek miatt;
G.	mivel a Van Hool autóbuszok, távolsági buszok, trolibuszok és pótkocsik gyártására specializálódott; mivel a pandémia hatása miatt csökkent az autóbuszok iránti kereslet, ami a Van Hool átlagos európai értékesítéseinek csökkenéséhez és a jövedelmezőség erőteljes visszaeséséhez vezetett; mivel a növekvő infláció és az ellátási láncok zavarai tovább növelték a vállalkozás árrésére nehezedő nyomást; 
H.	mivel a vállalat a belga joggal összhangban a munkavállalók képviselőinek tájékoztatására és a velük folytatott konzultációra vonatkozó kötelező eljárást követte;  mivel csőd esetén nem alkalmazandó az a követelmény, hogy olyan foglalkoztatási egységet kell létrehozni, amelynek célja a csoportos létszámcsökkentés keretében elbocsátott munkavállalók számára az újbóli elhelyezkedést elősegítő szolgáltatások nyújtása; 
I.	mivel az EGAA-ból nyújtott pénzügyi hozzájárulásoknak elsősorban olyan aktív munkaerőpiaci szakpolitikai intézkedésekre és személyre szabott szolgáltatásokra kell irányulniuk, amelyek célja a kedvezményezettek tisztességes és fenntartható foglalkoztatásba való gyors visszailleszkedése az eredeti tevékenységi ágazatukon belül vagy azon kívül, miközben felkészítik őket a zöldebb és digitálisabb európai gazdaságra;
J.	mivel a flamand foglalkoztatási szolgálatok (VDAB) biztosítják az intézkedések nemzeti előfinanszírozását és társfinanszírozását;
K.	mivel az EGAA éves maximális összege (2018-as árakon számítva) az (EU, Euratom) 2024/765 rendelettel módosított (EU, Euratom) 2020/2093 rendelet 8. cikkében meghatározottaknak megfelelően nem haladhatja meg a 30 millió EUR-t; mivel a hatékony és eredményes pénzgazdálkodás elvével összhangban az el nem költött hozzájárulásokat vissza kell fizetni a Bizottságnak;
1.	egyetért a Bizottsággal abban, hogy az EGAA-rendelet 4. cikke (2) bekezdésének a) pontjában meghatározott feltételek teljesülnek, és hogy Belgium az említett rendelet értelmében 7 999 015 EUR összegű pénzügyi hozzájárulásra jogosult, amely 85%-a a 9 410 607 EUR-s összköltségnek, amely a személyre szabott szolgáltatásokra fordított 9 034 607 EUR, továbbá az előkészítő, irányítási, tájékoztatási és nyilvánossággal kapcsolatos, valamint az ellenőrzési és jelentéstételi tevékenységekre fordított 376 000 EUR összegű kiadásokat foglalja magában;
2. 	megállapítja, hogy a belga hatóságok 2024. október 29-én nyújtották be a kérelmet, és hogy annak értékelését a Bizottság – a kiegészítő információk Belgium általi benyújtását követően – 2025. március 26-án fejezte be, majd erről ugyanazon a napon értesítette a Parlamentet; 
3.	megállapítja, hogy a kérelem az Van Hool vállalattól elbocsátott 2 411 munkavállalóra vonatkozik; megjegyzi továbbá, hogy összesen 2 397 munkavállaló lesz megcélzott kedvezményezett;
4.	hangsúlyozza, hogy a Belga Vállalkozók Szövetsége (VBO) szerint Belgiumban az ipari ágazatban jelenleg visszaesés tapasztalható; megjegyzi, hogy Lierben hagyományosan fontos szerepet játszik az ipari ágazat, ezért az ipari hanyatlás jelentős hatást gyakorol Lier munkaerőpiacára; rámutat, hogy a Lierben rendelkezésre álló ipari munkahelyek száma 2023-ban 13%-kal csökkent;
5.	rámutat arra, hogy az elbocsátott munkavállalók egyharmada 50 éves vagy annál idősebb, 80%-uk pedig középfokú vagy annál alacsonyabb végzettséggel és elavult készségekkel rendelkezik; hangsúlyozza, hogy figyelembe véve a betöltetlen álláshelyek csökkenő tendenciáját és földrajzi eloszlását, a munkavállalóknak célzott segítségre lesz szükségük a továbbképzésre és átképzésre összpontosítva, hogy növeljék a munkába való visszatérés esélyeit; úgy véli, hogy az Unió és a tagállamok társadalmi felelőssége, hogy lehetőséget biztosítsanak az érintett munkavállalók számára a jövőbeli foglalkoztatáshoz szükséges képesítések megszerzésére;
6.	üdvözli, hogy a munkavállalóknak nyújtandó személyre szabott szolgáltatások az alábbiakat foglalják magukban: szociális intervenciós tanácsadó és a munkavállalók regisztrációja, újbóli elhelyezkedés, álláskeresési támogatás és munkaközvetítés, pályaorientáció, átképzés és szakképzés, valamint munkahelyi képzés; kiemeli különösen a célzott támogatással és a személyes értékeléssel, valamint az IKT-képzéssel kapcsolatos szolgáltatásokat, amelyek hozzájárulnak a digitális ipari korban szükséges továbbképzéshez;
7.	megjegyzi, hogy Belgium 2024. április 22-én kezdte meg a személyre szabott szolgáltatások nyújtását a célzott kedvezményezetteknek, és hogy az EGAA-ból igénybe vehető pénzügyi hozzájárulásra való jogosultság időszaka ezért ettől az időponttól kezdődően a finanszírozási határozat hatálybalépésétől számított 24. hónap végéig fog tartani;
8.	megjegyzi, hogy Belgium részéről az EGAA végrehajtásával összefüggésben 2024. március 14-től kezdődően merültek fel igazgatási kiadások, és hogy ezek a kiadások ezért ettől az időponttól kezdődően a finanszírozási határozat hatálybalépését követő 31 hónapon át lesznek támogathatók az EGAA-ból származó pénzügyi hozzájárulásból;
9.	hangsúlyozza, hogy a belga hatóságok megerősítették, hogy a javasolt intézkedésekhez való hozzáférés és azok végrehajtása során tiszteletben fogják tartani az egyenlő bánásmód és a megkülönböztetésmentesség elvét, és hogy megakadályozzák a kettős finanszírozást;
10.	emlékeztet arra, hogy a belga hatóságoknak biztosítaniuk kell, hogy a férfiak és nők közötti egyenlőség és a nemi dimenzió integrálása a végrehajtási szakaszban előmozdításra kerül és annak szerves részét képezi;
11.	ismételten hangsúlyozza, hogy az EGAA-ból nyújtott támogatás nem léphet azon intézkedések helyébe, amelyek a nemzeti jog vagy a kollektív szerződések értelmében a vállalkozások felelősségi körébe tartoznak;
12.	emlékeztet arra, hogy a belga hatóságoknak el kell ismerniük az uniós finanszírozás eredetét, biztosítaniuk kell annak láthatóságát, és ki kell emelniük a beavatkozás uniós hozzáadott értékét azáltal, hogy következetes, hatékony és célzott tájékoztatást nyújtanak többféle közönségnek, beleértve a kedvezményezetteknek, a helyi és regionális hatóságoknak, a szociális partnereknek, a médiának és a nyilvánosságnak nyújtott célzott információkat is;
13.	jóváhagyja a jelen állásfoglaláshoz mellékelt határozatot;
14.	utasítja elnökét, hogy a Tanács elnökével együtt írja alá ezt a határozatot, valamint gondoskodjon közzétételéről az Európai Unió Hivatalos Lapjában;
15.	utasítja elnökét, hogy továbbítsa ezt az állásfoglalást és annak mellékletét a Tanácsnak és a Bizottságnak.

[bookmark: _Toc197096860]MELLÉKLET
AZ EURÓPAI PARLAMENT ÉS A TANÁCS HATÁROZATA
az elbocsátott munkavállalók támogatását szolgáló Európai Globalizációs Alkalmazkodási Alapnak Belgium EGF/2024/003 BE/Van Hool referenciaszámú kérelme nyomán történő igénybevételéről
(E melléklet szövege itt nincs feltüntetve, mert az megegyezik a végleges jogi aktussal, az (EU) 2025/1018 határozattal.)

